Inforádió - Külföld - Elzavarták Timosenkót és kormányát
Elzavarták Timosenkót és kormányát
A parlamentben ezután még intenzívebb lesz az alkudozás az öt fő frakció között egy kormányzó koalíció megteremtéséért. Viktor Janukovics, aki közel egy hónapja győzött az elnökválasztáson, egyelőre nem tudott többséget szerezni a törvényhozásban.
Olekszandr Jefremov, az orosz ajkú lakosság nevében politizáló Régiók Pártjának (RP) helyettes frakcióvezetője azt mondta, hogy nem kell sietni a koalíció megalkotásával. Véleménye szerint ezen vagy a jövő héten már befejeződik a koalíció megteremtése.
A hatalomból távozó Timosenko kedden azt mondta: azt a célt tűzi maga elé, hogy egységbe tömörítse az ukrán nemzeti-demokrata erőket. Felszólította egyben támogatóit, hogy március 9-én nagygyűlésen emlékezzenek meg a nagy ukrán költő, Tarasz Sevcsenko születésének 196. évfordulójáról, amelyen ő, Timosenko már az ellenzék vezéreként ismerteti programját.
Deák András György Ukrajna-szakértõ